Diari Oficial de la Generalitat Valenciana


Sumari del DOGV 2267, del 16-05-1994 (1994/831418)

ORDRE de 25 de febrer de 1994, de la Conselleria d'Educació i Ciència, per la qual s'acorda la modificació del concert educatiu subscrit amb el centre docent privat San José Artesano d'Elx (Alacant), referit al nivell de Formació Professional de primer grau.
------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/02/25/(1)/dof/vci/html**

### Dades del document

Número de DOGV
:   2267

Data del DOGV
:   16-05-1994

Secció del DOGV
:   DISPOSICIONS GENERALS

Número del document
:   1994/831418


Data del document
:   25-02-1994

Organisme emissor
:   Conselleria de Educació i Ciència

Tipus de document
:   Ordre

Correcció d'errades

ORDRE de 25 de febrer de 1994, de la Conselleria d'Educació i Ciència, per la qual s'acorda la modificació del concert educatiu subscrit amb el centre docent privat San José Artesano d'Elx (Alacant), referit al nivell de Formació Professional de primer grau. [94/2805]  
Vist l'expedient incoat d'ofici per a la modificació del concert educatiu subscrit al seu dia entre la Conselleria d'Educació i Ciència i el centre docent privat San José Artesano, situat a la carretera de Matola, 428 d'Elx (Alacant) i amb el número de codi 36162164, d'acord amb el que estableix l'Ordre d'aquesta Conselleria, de 29 de desembre de 1992 (DOGV 08.01.93).  
Vist que per Ordre de 14 d'abril de 1993, de la Conselleria de Cultura, Educació i Ciència (DOGV 25.06.93), per la qual es resolen les sol·licituds de renovació i de pròrroga dels concerts educatius, la vigència dels quals finalitza el 31 d'agost de 1993, es va aprovar la renovació del concert educatiu subscrit al seu dia amb el centre San José Artesano d'Elx (Alacant), en el nivell de Formació Professional de primer grau, per a 4 unitats de la branca de Serveis i 10 unitats de la branca industrial/agrària.  
Atés l'informe del Servei de Planificació i Estadistica sobre el procés d'escolarització en el nivell de Formació Professional en el municipi d'Elx.  
Vist que n'hi ha suficients necessitats urgents demostrades d'escolarització les quals justifiquen la modificació d'ofici del concert subscrit entre la Conselleria d'Educació i Ciència i el centre, en el nivell de Formació Professional de primer grau, branca industrial/agrària.  
Vist que el centre està autoritzat per a impartir ensenyaments de Formació Professional de primer grau, amb 16 unitats i una capacitat de 530 llocs escolars, per Ordre de la Conselleria de Cultura, Educació i Ciència, de 29 de març de 1985 (DOGV 13.06.85).  
Vist que la titularitat del centre ha manifestat expressament l'acceptació de l'increment del concert en les unitats i el nivell esmentats.  
Vistos la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 2.377/1985, de 18 de desembre, pel qual s'aprova el reglament de normes bàsiques sobre concerts educatius, l'Ordre de 29 de desembre de 1992, (DOGV 08.01.93), per la qual es dicta el procediment que cal seguir per a sol·licitar l'accés al règim de concerts previstos en la Llei Orgànica 8/1985, de 3 de juliol, per a la Comunitat Valenciana, o la renovació o modificació d'aquests.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Aprovar la modificació per increment de dues unitats del concert educatiu subscrit al seu dia per al nivell Formació Professional de primer grau, branca industrial/agrària, amb el centre docent privat San José Artesano, situat a la carretera de Matola, 428 d'Elx (Alacant) i amb número de codi 63834250, en compliment de l'Ordre de 14 d'abril de 1993, de la Conselleria de Cultura, Educació i Ciència (DOGV 25.06.93), per la qual es resolen les sol·licituds de renovació i pròrroga dels concerts educatius subscrits amb els centres docents privats.  
Després d'aquesta modificació el centre podrà funcionar com a centre concertat en el nivell de Formació Professional de primer grau, amb 4 unitats de la branca de Serveis i 12 de la branca industrial/agrària, a partir del curs acadèmic 1993-94.  
Segon  
La modificació del concert educatiu que s'aprova s'haurà de formalitzar, en el corresponent document administratiu, en les dependències de la Direcció Territorial d'Educació d'Alacant.  
El director territorial d'Educació a aquest efecte, notificarà a l'interessat el dia i l'hora en què haurà de subscriure el document administratiu de formalització de la modificació del concert educatiu.  
Si el titular del centre docent, sense causa justificada, no subscriu el document administratiu en la data notificada s'entendrà que hi perd el dret.  
DISPOSICIó ADDICIONAL  
Aquesta modificació del concert educatiu s'inscriurà en el Registre de Centres Docents de la Comunitat Valenciana.  
DISPOSICIó FINAL  
Contra aquesta ordre, que d'acord amb l'article 109.c de la Llei 30/1992, posa fi a la via administrativa, podrà interposar-s'hi recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la publicació en el Diari Oficial de la Generalitat Valenciana, comunicant-ho prèviament davant del conseller d'Educació i Ciència, segons el que exigeix l'article 110.3 de la Llei 30/1992.  
València, 25 de febrer de 1994  
El conseller d'Educació i Ciència,  
JOAN ROMERO I GONZáLEZ


Còpia Permalink ELI